পুরুলিয়ায় কয়লা বোঝাই ট্রেনের ওয়াগনে আগুন, চাঞ্চল্য

পুরুলিয়া, শওকত আলী: কয়লা বোঝাই ট্রেনের ওয়াগনে আগুন (coal-laden train wagon) , ব্যাপক চাঞ্চল্য বলরামপুর রেলস্টেশনে (Balrampur Railway Station) । বলরামপুর রেলস্টেশনে দাঁড়িয়ে থাকা একটি কয়লাবোঝাই মালগাড়ির ১৬ নম্বর বগিতে হটাৎই আগুন লাগে। এই ঘটনা ঘিরে আতঙ্ক ছড়ায় দক্ষিণ-পূর্ব রেলের আদ্রা–চান্ডিল শাখার অন্তর্গত বরাভূম স্টেশনে (Barabhum station) । শনিবার সকাল দিকে ঘটনাটি ঘটতেই আতঙ্ক ছড়িয়ে পড়ে স্টেশনের কর্মীদের মধ্যে। দেখা যায়, বগি থেকে ধোঁয়া বার হতে শুরু করেছে।

স্টেশন কর্তৃপক্ষ তৎক্ষণাৎ খবর দেন পুরুলিয়া জেলার দমকল বিভাগে। দমকল কর্মীরা দ্রুত ঘটনাস্থলে পৌঁছে প্রায় এক ঘণ্টার চেষ্টায় আগুন নিয়ন্ত্রণে আনেন। বড় কোনও ক্ষয়ক্ষতি না হলেও রেলপথে সাময়িক বিঘ্ন ঘটে। কীভাবে বগিতে আগুন লাগল তা খতিয়ে দেখছে রেল কর্তৃপক্ষ।

আরও পড়ুন-  নিষেধাজ্ঞা উপেক্ষা করে বিসর্জনে বাজলো ডিজে বক্স, আটক করল পুলিশ

জানা গেছে, কয়লা বোঝায় মালবাহী ট্রেনের ১৬ নাম্বার ওয়াগনে আগুন লেগেছে। আধিকারিক অভিজিৎ কুমার বেরা জানান দীর্ঘ যাত্রাপথে কয়লার ঘর্ষণ এবং গ্যাসের কারণেই আগুন লেগে থাকতে পারে ওই ওয়াগনটিতে। তবে আগুন সম্পূর্ণ নিভিয়ে ফেলা হয়েছে। তবে কী কারণে এই ঘটনা তা খতিয়ে দেখা হচ্ছে।

দেখুন আরও খবর-